“กสิกรไทย” ชี้เงินบาทสัปดาห์หน้าแกว่งในกรอบ 32.50-33.00 บ./ดอลลาร์
“กสิกรไทย” ชี้เงินบาทสัปดาห์หน้า (30 ส.ค.-3 ก.ย.64) แกว่งในกรอบ 32.50-33.00 บ./ดอลลาร์ฯ พร้อมจับตาโควิดในปท.-ตัวเลขศก.เดือนก.ค.
“กสิกรไทย” ชี้เงินบาทสัปดาห์หน้า (30 ส.ค.-3 ก.ย.) แกว่งในกรอบ 32.50-33.00 บ./ดอลลาร์ฯ จับตาโควิดในปท.-ตัวเลขศก.เดือนก.ค.
28 ส.ค. 2564

ธนาคารกสิกรไทยมองกรอบการเคลื่อนไหวของเงินบาทสำหรับสัปดาห์หน้า(30 ส.ค.-3 ก.ย.64) ที่ 32.50-33.00 บาทต่อดอลลาร์ฯ ขณะที่ปัจจัยสำคัญที่ต้องติดตาม ได้แก่ สถานการณ์โควิดในประเทศ และรายงานเศรษฐกิจการเงินเดือนก.ค.ของธปท.
ขณะที่ตัวเลขเศรษฐกิจสหรัฐฯ ที่สำคัญ ประกอบด้วย ข้อมูลการจ้างงานนอกภาคเกษตร การจ้างงานภาคเอกชนจาก ADP ดัชนีผู้จัดการฝ่ายจัดซื้อ (PMI) และ ISM ภาคการผลิต/ภาคบริการเดือนส.ค.
ส่วนดัชนีความเชื่อมั่นผู้บริโภคเดือนส.ค. ยอดทำสัญญาขายบ้านที่รอปิดการขาย และยอดสั่งซื้อภาคโรงงานเดือนก.ค. และจำนวนผู้ขอรับสวัสดิการว่างงานรายสัปดาห์ นอกจากนี้ตลาดยังรอติดตามดัชนี PMI ภาคการผลิต/ภาคบริการเดือนส.ค. ของจีน และยูโรโซน รวมถึงท่าทีของสหรัฐฯ และชาติตะวันตกต่อเหตุการณ์ในอัฟกานิสถาน